Λώρης Λοϊζίδης

Ο Λώρης (Λοΐζος) Λοϊζίδης (Λεμεσός, 31 Οκτωβρίου 1977) είναι Κύπριος ηθοποιός, σεναριογράφος και θεατρικός σκηνοθέτης, περισσότερο γνωστός από τη δουλειά του στη σατιρική εκπομπή του ΡΙΚ Πατάτες Αντιναχτές και τις κωμικές τηλεοπτικές σειρές Την Πάτησα και Αίγια Fuxia, τις οποίες συνέγραψε με την επίσης σεναριογράφο και ηθοποιό, Χριστιάνα Αρτεμίου, και προβλήθηκαν από τον ΑΝΤ1 Κύπρου. Θεωρείται ένας από τους πιο επιτυχημένους Κύπριους ηθοποιούς και σεναριογράφους.

 Πρώτα χρόνια 
Ο Λοϊζίδης γεννήθηκε στις 31 Οκτωβρίου 1977 στη Λεμεσό κι έχει δύο μικρότερες αδελφές. Περιγράφει τον εαυτό του ως κλειστό χαρακτήρα, ενώ από μικρός ήθελε να γίνει ηθοποιός, με τη μητέρα του να τον στηρίζει σε αυτή του την απόφαση καθώς διέκρινε σε αυτόν το ταλέντο της υποκριτικής. Ξεκίνησε να δουλεύει στην ηλικία των 9 ετών στο κυλικείο του Τσιρείου Σταδίου στη Λεμεσό, ενώ δούλεψε επίσης ως οικοδόμος, σερβιτόρος, μπάρμαν, ψήστης, υδραυλικός και άλλα.

Φοίτησε στη Δραματική Σχολή Μαίρης Βογιαντζή Τράγκα στην Αθήνα, από την οποία και αποφοίτησε το 2002. Την περίοδο των σπουδών του, άρχισε να γράφει διάφορες σκέψεις του, χωρίς ωστόσο να έχει στο μυαλό του πως θα μπορούσε να γράψει σενάρια. Με την επιστροφή του στην Κύπρο αυτό σταμάτησε και στην πορεία ένιωσε την ανάγκη να παίξει κάτι που θα είχε γράψει ο ίδιος, οπότε άρχισε και πάλι δειλά δειλά να γράφει.

 Καριέρα 
Τηλεόραση
Ο Λοϊζίδης έκανε το τηλεοπτικό του ντεμπούτο το 2002 στη σειρά του Mega Κύπρου, Οι Κληρονόμοι, ενώ ακολούθησαν συμμετοχές στις σειρές Σ'αγαπώ, Το καφενείο  και Τσιάρλις κάμινγκ home.

Το 2005, έρχεται η συμμετοχή στη σατιρική εκπομπή του ΡΙΚ, Πατάτες Αντιναχτές, της οποίας υπογράφει επίσης το σενάριο και θεωρείται ως μία από τις μεγαλύτερές του επιτυχίες. Η εκπομπή γνωρίζει τεράστια επιτυχία σημειώνοντας υψηλά ποσοστά τηλεθέασης, ενώ ο Λοϊζίδης γίνεται ένας από τους αγαπημένους ηθοποιούς του τηλεοπτικού κοινού. Το 2013 κι έπειτα από οκτώ χρόνια, ο Λοϊζίδης αποχωρεί από την εκπομπή λόγω άλλων επαγγελματικών υποχρεώσεων δηλώνοντας: «Οκτώ χρόνια πέρασα, έδωσα και πήρα πολλά μέσα από τις Πατάτες. Θεωρώ πως όλα στη ζωή μας έχουν ένα κύκλο και για μένα οι Πατάτες έκαναν τον κύκλο τους. Είναι καιρός να συνεχίσει και κάποιος άλλος συνάδελφος».

Παράλληλα με την εκπομπή Πατάτες Αντιναχτές, τη χρονική περίοδο 2006-2007 συμμετείχε στις τηλεοπτικές σειρές Όταν μεγαλώσω και Το έβδομο κλειδί, ενώ είχε και μία μικρή συμμετοχή στη σειρά του ΡΙΚ, Άρτος και Θεάματα. Η σειρά Όταν μεγαλώσω ήταν και η πρώτη του σεναριακή συνεργασία με τη Χριστιάνα Αρτεμίου. Η καταξίωση για το συγγραφικό δίδυμο άρχισε να έρχεται το 2007 με τη ρομαντική κωμική σειρά Την Πάτησα και ολοκληρώθηκε την επόμενη διετία, 2008-2010, με την τεράστια επιτυχία της κωμικής σειράς Αίγια Fuxia, η οποία χαρακτηρίστηκε ως σειρά φαινόμενο αλλά και ως ίσως η πιο επιτυχημένη Κυπριακή σειρά όλων των εποχών. Και στις δύο σειρές, οι οποίες προβλήθηκαν από τον ΑΝΤ1 Κύπρου, οι Λοϊζίδης και Αρτεμίου συμμετείχαν επίσης ως ηθοποιοί, ενώ είχαν και την καλλιτεχνική επιμέλεια.

Μετά το τέλος της Αίγιας Fuxia, ο Λοϊζίδης ήθελε να ασχοληθεί περισσότερο με το θέατρο οπότε και αποχώρησε από την τηλεόραση (παραμένοντας μόνο στην εκπομπή Πατάτες Αντιναχτές), κάτι που είχε ως αποτέλεσμα τη λήξη της τηλεοπτικής συνεργασίας του με την Αρτεμίου. Επέστρεψε στην τηλεόραση το 2014, γράφοντας το σενάριο και πρωταγωνιστώντας στην αισθηματική κομεντί Πρώτη Σταγόνα, η οποία προβλήθηκε για δύο χρόνια από τον ΑΝΤ1 Κύπρου και η παραγωγή της στηρίχθηκε οικονομικά τόσο από Κύπρο, όσο και από Ελλάδα.

Στη συνέχεια μετακομίζει στον Alpha Κύπρου με σκοπό τη δημιουργία μιας νέας εβδομαδιαίας σειράς, η οποία θα προβαλλόταν και από τον Alpha Ελλάδος. Η σειρά, η οποία ονομάζεται Παραμύθι...αλλιώς και αποτελεί την πιο ακριβή παραγωγή μυθοπλασίας στην ιστορία της κυπριακής τηλεόρασης, ήταν προγραμματισμένη να βγει στον αέρα τον Φεβρουάριο του 2017, αλλά τελικά η πρεμιέρα έγινε τον Μάιο. Σύμφωνα με τον Λοϊζίδη, ο Alpha Ελλάδος χρειάστηκε να «παρέμβει» στο αρχικό κείμενο καθώς αυτό ήταν πολύ «κυπριακό» και δεν θα ήταν κατανοητό στους Ελλαδίτες, ενώ άλλαξε και τον αρχικό τίτλο ο οποίος θα ήταν Παραμύθι ν’ Αρχινήσει. Αν και η σειρά είχε επιτυχία στην Κύπρο, στην Ελλάδα δεν έφερε τα αναμενόμενα αποτελέσματα κι έτσι δεν προχώρησε σε δεύτερο κύκλο επεισοδίων, καθώς το κόστος παραγωγής για τον Alpha Ελλάδος ήταν πολύ υψηλό και δεν ήθελε να την κρατήσει.

Το καλοκαίρι του 2017, επιστρέφει στον ΑΝΤ1 Κύπρου με τη συμφωνία να επιμελείται τις κυπριακές σειρές του καναλιού, ενώ αναλαμβάνει και το σενάριο - σε συνεργασία με τους Φώτη Γεωργίδη και Μαρία Γεωργιάδου - και πρωταγωνιστεί στη νέα καθημερινή σειρά του καναλιού, La Pasta Pomilώri. Τον Μάρτιο του 2020, λόγω της πανδημίας του κορονοϊού, τα γυρίσματα της σειράς La Pasta Pomilώri διακόπηκαν και ξανάρχισαν τον Ιούνιο, με αποτέλεσμα τα τελευταία επεισόδια του τρίτου και τελευταίου κύκλου να προβληθούν κατά το πρώτο μισό της νέας τηλεοπτικής σεζόν από τέλη Σεπτεμβρίου μέχρι τέλη Δεκεμβρίου 2020. Τον Οκτώβριο του 2021 ξεκίνησε να προβάλλεται η νέα του σειρά, ο Μελίαρτος.

Κινηματογράφος
Ο Λοϊζίδης είχε την πρώτη του συμμετοχή στον κινηματογράφο ως ηθοποιός, στην ταινία Ακάμας (2006).

Η πρώτη του σεναριακή απόπειρα στον κινηματογράφο έγινε με την ταινία Το Πουλί της Κύπρου η οποία κυκλοφόρησε στις κινηματογραφικές αίθουσες στις 28 Μαρτίου 2014, και στην οποία επίσης πρωταγωνιστούσε. Σκηνοθέτης της ταινίας ήταν ο Νικόλας Κουμίδης, ενώ σε αυτήν συμμετείχαν αρκετοί Κύπριοι και Ελλαδίτες ηθοποιοί. Αποτελεί καθαρά κυπριακή παραγωγή και τα γυρίσματα, τα οποία διήρκησαν δύο μήνες, έγιναν τόσο στην Κύπρο όσο και στην Ελλάδα. Η ταινία γνώρισε μεγάλη εμπορική επιτυχία και βρέθηκε στην κορυφή του κυπριακού box office για τουλάχιστον δύο εβδομάδες.

Μαζί με τη Χριστιάνα Αρτεμίου, μετά την ολοκλήρωση των δύο κύκλων της σειράς Αίγια Φούξια και την επιτυχίας που σημείωσε, δούλευαν πάνω σε ένα κινηματογραφικό σενάριο και τη μεταφορά των χαρακτήρων στη μεγάλη οθόνη. Εκτός από τους ήρωες που γνωρίσαμε μέσω της σειράς, η ταινία θα περιλάμβανε και αντίστοιχο αριθμό Ελλαδιτών ηθοποιών σε αντίστοιχους ρόλους, με δύο ιστορίες να διαδραματίζονται παράλληλα σε ένα κυπριακό χωριό κι ένα αντίστοιχο ελληνικό. Τα γυρίσματα ήταν προγραμματισμένα να ξεκινήσουν το καλοκαίρι του 2013 με στόχο η ταινία να προβληθεί στις κινηματογραφικές αίθουσες στα τέλη του 2013 με αρχές του 2014, αλλά τελικά το πρότζεκτ δεν προχώρησε για οικονομικούς λόγους. Ωστόσο, ο Λοϊζίδης άφησε ανοικτό το ενδεχόμενο το πρότζεκτ να γίνει κάποια στιγμή στο μέλλον, όταν θα υπάρχουν οι κατάλληλες συνθήκες.

Θέατρο
Ο Λοϊζίδης συμμετείχε σε αρκετές θεατρικές παραγωγές, στην πλειοψηφία των οποίων αναλάμβανε τη διασκευή των κειμένων του έργου και τη σκηνοθεσία.

ΈτοςΘεατρική παράστασηΡόλοςΣημειώσεις2005Οι γάτεςΠολύβιοςΠαιδικό θέατροΗ αγάπη της ΜαρικκούςΚεντρική σκηνή ΘΟΚ σε σκηνοθεσία Ευτύχιου Πουλλαΐδη2007Όλος ο Σαίξπηρ σε μία ώραΜόνο 10 παραστάσεις2010Νο σμόκιν please-Σενάριο με Χριστιάνα Αρτεμίου, δεν συμμετέχει ως ηθοποιόςΕπιθεώρηση σε σκηνοθεσία Αχιλλέα Γραμματικόπουλου (Κεντρική σκηνή ΘΟΚ)2011Δεν ακούω, δεν βλέπω, δε μιλάωΙάκωβοςΔιασκευή και σκηνοθεσία2011-2012Κοτζιακάρο τέζαΔιασκευή και σκηνοθεσία2013Ολόκληρος ο Σαίξπηρ σε μία ώραΣκηνοθεσίαΚοτζιακάρο τέζαΑνέβηκε για 20 μόνο παραστάσεις έπειτα από απαίτηση του κοινού2013-2014Ου ΧριστόςΔιασκευή και σκηνοθεσία2014Η ΜπουγάτσαΑστυνομικόςΔιασκευή και σκηνοθεσίαΜεθυσμένο μοσχαράκι-Μόνο σκηνοθεσία, δεν συμμετείχε ως ηθοποιός2015Δεν ακούω, δεν βλέπω, δε μιλάωΙάκωβοςΔιασκευή και σκηνοθεσία2018Λατέρνα, φτώχεια και φιλότιμοΔιασκευή ομότιτλης ελληνικής ταινίας και σκηνοθεσία2018-2019Συρανό ντε ΜπερζεράκΣυρανό ντε ΜπερζεράκΚεντρική σκηνή ΘΟΚ σε σκηνοθεσία Αχιλλέα Γραμματικόπουλου2019-2020Συμπέθεροι από το ΜπάκιγχαμΔιασκευή («Συμπέθεροι από τα Τίρανα» των Παπαθανασίου - Ρέππα) και σκηνοθεσία

Ως επιχειρηματίας
Το καλοκαίρι του 2010, σε συνεργασία με τον φίλο του Αντρέα Θεοδώρου, ο Λοϊζίδης άνοιξε καφετέρια στη Λεμεσό με το όνομα «Fuxia Cafe», ενώ για περίπου ενάμιση χρόνο, διατηρούσε ταβέρνα στο Βουνί.

Σήμερα, επίσης στο Βουνί, διατηρεί μαζί με τον δημοσιογράφο Σταύρο Κυπριανού ένα τουριστικό κατάλυμα με το όνομα «Οίνου Στράτα», το οποίο διαθέτει τρεις σουίτες φιλοξενίας και μπαρ.

 Προσωπική ζωή 
Ο Λοϊζίδης γνώρισε την πρώτη του σύζυγο, Έλενα Κωνσταντίνου, το 2002 όταν δούλευαν και οι δύο στη σειρά του Mega Οι Κληρονόμοι, εκείνος ως ηθοποιός κι εκείνη ως μακιγιέζ. Το ζευγάρι παντρεύτηκε το 2007 και απέκτησε έναν γιο στις 24 Μαΐου 2008. Με τη δεύτερη σύζυγό του, Στυλιάνα Μαραγκού, παντρεύτηκε στις 6 Σεπτεμβρίου 2019 στο Λονδίνο, ενώ από το 2017, το ζευγάρι είχε ήδη αποκτήσει δίδυμα κορίτσια.

Καραϊσκάκειο Ίδρυμα 
Ο Λοϊζίδης στηρίζει έμπρακτα το έργο του Καραϊσκάκειου Ιδρύματος στην Κύπρο, το οποίο διαθέτει ένα διεθνώς καταξιωμένο Αρχείο Δοτών Μυελού των Οστών, με τον ίδιο να αποτελεί δότη. Μάλιστα, υπήρξε συμβατός με ασθενή και προχώρησε στις απαραίτητες εξετάσεις και επέμβαση. Μιλώντας για την εμπειρία του ανέφερε: «[...] ήμουν στο εμπορικό κέντρο της πρωτεύουσας, όταν μία κοπέλα με πλησίασε και μου ζήτησε να μου πάρει σάλιο. Μετά από τρεις μήνες με πήραν τηλέφωνο και μου είπαν πως είμαι συμβατός δότης του μυελού των οστών. Έκανα κάποιες εξετάσεις και με ενημέρωσαν ότι προχωρούμε κανονικά για επέμβαση για να στείλουμε το μόσχευμα σε αυτόν τον άνθρωπο που περίμενε για να ζήσει. Πληροφορήθηκα σήμερα ότι αυτός ο άνθρωπος είναι καλά και ότι είναι στη ζωή χάρη στο ότι εγώ αφιέρωσα 10 λεπτά από τη ζωή μου για να πάω να κάνω μία επέμβαση».

Ο Λοϊζίδης ενθαρρύνει τους συνανθρώπους του να γίνουν δότες μυελού των οστών και μέσω των θεατρικών παραγωγών όπου συμμετέχει, στο χώρο των παραστάσεων, βρίσκονται εθελοντές του Ιδρύματος οι οποίοι ενημερώνουν για τη σημασία της δωρεάς μυελού και ακολούθως πραγματοποιούν δειγματοληψίες από όσους επιθυμούν να γίνουν δότες. Κατά την περίοδο των 16 παραστάσεων του έργου Λατέρνα, φτώχεια και φιλότιμο εγράφησαν 1000 νέοι δότες, ενώ η ίδια διαδικασία ενημέρωσης και δειγματοληψίας εφαρμόστηκε και στη θεατρική παράσταση, Συμπέθεροι από το Μπάκιγχαμ.

 Φιλμογραφία 
+ΤηλεόρασηΈτοςΤίτλος Σειράς/ΕκπομπήςΡόλοςΚανάλιΣημειώσεις2002-2003Οι ΚληρονόμοιΤζίμηςMega Κύπρου2003-2005Σ'αγαπώSigmaTsarlies coming homeΤζον ΤζονΑΝΤ1 Κύπρου 2005-2013Πατάτες ΑντιναχτέςΔιάφοροιΡΙΚ1Μέλος σεναριακής ομάδαςΚαλλιτεχνική επιμέλεια2006Το καφενείοΣτήβηςΡΙΚ1Έκτακτη συμμετοχή (Επεισόδια Γ035-Γ040)Βασικό καστ (Επεισόδια Γ041-Γ068 + Γ069 Παραλειπόμενα)2006-2007Όταν μεγαλώσωΛούηςSigmaΣενάριο με Χριστιάνα ΑρτεμίουΤο έβδομο κλειδίΧάρηςΑΝΤ1 ΚύπρουΆρτος και ΘεάματαΡΙΚ1Επεισόδια 11-122007-2008Την ΠάτησαΑντώνης ΓεωργίουΑΝΤ1 ΚύπρουΣενάριο και καλλιτεχνική επιμέλεια με Χριστιάνα Αρτεμίου2007Η ευρετή του ΤοουλήΑντωνήςΑΝΤ1 ΚύπρουΣενάριο με Χρισττιάνα ΑρτεμίουΕιδικό εορταστικό επεισόδιο σειράς Την ΠάτησαΠροπομπός σειράς Αίγια Φούξια2008-2010Αίγια FuxiaΔημητρόςΑΝΤ1 ΚύπρουΣενάριο και καλλιτεχνική επιμέλεια με Χριστιάνα Αρτεμίου2014-2016Πρώτη ΣταγόναΣταύρος ΕυτυχίουΑΝΤ1 ΚύπρουΣενάριο και καλλιτεχνική επιμέλεια2017Παραμύθι...αλλιώςΛορέντζοAlpha & Alpha ΚύπρουΣενάριοΟ πιο αδύναμος κρίκοςΟ ίδιοςΡΙΚ1Ειδικό επεισόδιο για οικονομική στήριξη του Ραδιομαραθωνίου2017-2020La Pasta PomilώriΛάζαροςΑΝΤ1 ΚύπρουΣενάριο μαζί με Φώτη Γεωργίδη & Μαρία ΓεωργιάδουΣεναριακή και καλλιτεχνική επιμέλεια2021ΜελίαρτοςΝίκος ΜιχαηλίδηςΑΝΤ1 ΚύπρουΣενάριο2022-2023Μία Φορά και έναν καιρό ο ίδιος ΑΝΤ1 Κύπρου Σενάριο 
+ΚινηματογράφοςΈτοςΤαινίαΡόλοςΣημειώσεις2006ΑκάμαςΒρασίδας2014Το Πουλί της ΚύπρουΝίκοςΣεναριογράφος και εκτελεστικός παραγωγός

 Διακρίσεις 
 Έτος Βραβεία Κατηγορία Σημειώσεις Αποτέλεσμα 2007-08 Τηλεφίλ Αγαπημένος ηθοποιός κωμικής σειράς(Κυπριακή παραγωγή) Για Την Πάτησα rowspan=5  2008-09 Τηλεφίλ Αγαπημένος ηθοποιός κωμικής σειράς(Κυπριακή παραγωγή) Για Αίγια Φούξια2010Johnnie WalkerMan Of The Year Awards Ηθοποιός της Χρονιάς  Άντρας της Χρονιάς  2011-12 Τηλεφίλ Αγαπημένος ηθοποιός κωμικής σειράς(Κυπριακή παραγωγή) Για Πατάτες Αντιναχτές

 Παραπομπές 

 Εξωτερικοί σύνδεσμοι 
Ο Λώρης Λοϊζίδης στον ΘΟΚ 
Ο 

Κατηγορία:Κύπριοι ηθοποιοί θεάτρου
Κατηγορία:Κύπριοι σεναριογράφοι
Κατηγορία:Κύπριοι ηθοποιοί κινηματογράφου
Κατηγορία:Κύπριοι ηθοποιοί τηλεόρασης